राणी नाराह

राणी नाराह (३१ ऑक्टोबर, १९६५ - ) या आसाममधील भारतीय राष्ट्रीय काँग्रेसचे राजकारणी. त्या २०१६-२२ दरम्यान राज्यसभा खासदार होत्या. त्या यापूर्वी लखीमपूर मतदारसंघातून १९९८, १९९९ आणि २००९ या तीन वेळा लोकसभेच्या खासदार होत्या. त्या २०१२ ते २०१४ या काळात केंद्रीय आदिवासी व्यवहार मंत्रालयात राज्यमंत्री होत्या.

 चरित्र 
नाराह ह्या गुवाहाटी विद्यापीठाच्या पदवीधर आहेत. आसाम राज्य संघाची कर्णधार म्हणून त्यांनी व्यावसायिक क्रिकेट खेळला आहे. २००६ मध्ये भारतीय क्रिकेट नियामक मंडळ (BCCI) मध्ये विलीन होईपर्यंत त्या भारतीय महिला क्रिकेट असोसिएशन (WCAI) च्या अध्यक्षा होत्या. बीसीसीआयच्या महिला समितीच्या त्या सदस्य होत्या.  नाराह यांनी आसाम महिला क्रिकेट असोसिएशनचे अध्यक्ष आणि आसाम क्रिकेट असोसिएशन आणि आसाम फुटबॉल असोसिएशनचे उपाध्यक्ष म्हणूनही काम केले आहे.

नाराह यांची १९९८ मध्ये त्यांच्या वयाच्या ३३ च्या वर्षी आसाम प्रदेश युवक काँग्रेसच्या अध्यक्षपदी निवड झाली.  त्याच वर्षी त्या लखीमपूर मतदारसंघातून लोकसभेवर निवडून आल्या. १९९९ आणि २००९ मध्ये त्या लखीमपूरमधून पुन्हा निवडून आल्या. नाराह यांची २००३ मध्ये भारतीय युवक काँग्रेसच्या राष्ट्रीय परिषदेवर निवड झाली.  २००९ मध्ये त्यांची लोकसभेत भारतीय राष्ट्रीय काँग्रेसच्या उपमुख्य व्हीप म्हणून नियुक्ती करण्यात आली होती.  २०१२ मध्ये, नाराह यांचा भारताच्या केंद्रीय मंत्रिमंडळात आदिवासी व्यवहार मंत्रालयात राज्यमंत्री म्हणून समावेश करण्यात आला.  २०१६ मध्ये नाराह हे आसाममधून राज्यसभेवर निवडून आल्या होत्या. 

आसाम विधानसभेचे सहावेळा सदस्य आणि आसाम सरकारमधील माजी कॅबिनेट मंत्री, भरत नाराह यांच्याशी राणी यांचा विवाह झाला आहे.

 संदर्भ 

वर्ग:२०व्या शतकातील भारतीय राजकारणी
वर्ग:१३ वी लोकसभा सदस्य
वर्ग:१२ वी लोकसभा सदस्य
वर्ग:१५ वी लोकसभा सदस्य
वर्ग:भारताच्या महिला क्रिकेट खेळाडू
वर्ग:हयात व्यक्ती
वर्ग:इ.स. १९६५ मधील जन्म
वर्ग:आसामचे खासदार
वर्ग:भारतीय राष्ट्रीय काँग्रेस पक्षातील राजकारणी
वर्ग:स्त्री चरित्रलेख